L'Ajuntament de Sagunt rep l'equip júnior del Club Gimnàstica Sagunt com a reconeixement als seus recents èxits esportius
19 de juliol 2022

![](/media/epnp5tu3/c1-recepcion.jpg?width=850&height=566.9886363636364)

L'alcalde de Sagunt, Darío Moreno, i el regidor delegat d'Activitat Física, Salut i Esports, Javier Timón, han rebut este matí en el Consistori l'equip júnior del Club Gimnàstica Sagunt pels seus recents èxits esportius.

L'equip va aconseguir la primera posició en el campionat d'Espanya de Gimnàstica Estètica de Grup celebrat els dies 18 i 19 de juny en el Palau d'Esports de Cartagena, i amb este resultat s'ha classificat per al campionat del món, que tindrà lloc a Àustria del 25 al 27 novembre.

Les gimnastes de l'equip, que porten competint juntes des de fa set anys, són: Celia López, Neus García, Claudia García, María Aleixandre, Irene Gimeno, Laura Camps, Inma Camps i María Erruz. A més de les gimnastes, a la recepció també han assistit la presidenta del club, Paqui Rondán, i els tècnics de l'equip, Elena García i Daniel García.

![](/media/d2dnyjes/c-y-mini-recepcion.jpg?width=850&height=566.9886363636364)

Moreno ha posat l'accent en tres factors: **«el treball individual, el treball en equip i la rellevància que suposa per a la ciutat, per portar el nom del municipi a altres llocs»,** la qual cosa repercutix en l'economia del municipi i en les i els jóvens, **«per convertir-se en un referent i inspiració per a altres esportistes».** En este sentit, els ha donat l'enhorabona i ha reconegut la seua trajectòria esportiva.

Timón ha destacat que **«este èxit esportiu corona un any carregat d'èxits i d'alguna renúncia a cites internacionals, per diferents motius, però fruit d'un treball intens i molta dedicació durant els últims set anys i, en el qual, vau ser capaces de superar en les finals el Club Rítmica Cartagena després d'haver empatat a punts en les fases preliminars».** És per tot això pel que els ha traslladat en nom de tota la ciutat la seua **«felicitació, admiració i reconeixement»** per ser **«una inspiració per a tots i totes i un exemple de treball, sacrifici i de superació».**

D'altra banda, Paqui Rondán ha assenyalat que estar en esta fase suposa **«molta faena, dedicació i esforç»** per a l'equip tècnic, el club i les gimnastes. A més, ha agraït al regidor d'Esports **«per estar sempre ací quan se l’ha necessitat»** i a l'Ajuntament de Sagunt la seua col·laboració.

![](/media/2zxct1m3/c2-recepcion.jpg?width=850&height=566.9886363636364)

*   [](http://www.facebook.com/sharer.php?u=https://aytosagunto.es/va/actualitat/l-ajuntament-de-sagunt-rep-l-equip-junior-del-club-gimnastica-sagunt-com-a-reconeixement-als-seus-recents-exits-esportius/ "Facebook")
*   [](http://twitter.com/share?url=https://aytosagunto.es/va/actualitat/l-ajuntament-de-sagunt-rep-l-equip-junior-del-club-gimnastica-sagunt-com-a-reconeixement-als-seus-recents-exits-esportius/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/l-ajuntament-de-sagunt-rep-l-equip-junior-del-club-gimnastica-sagunt-com-a-reconeixement-als-seus-recents-exits-esportius/ "Linked In")
*   [](mailto:?body=https://aytosagunto.es/va/actualitat/l-ajuntament-de-sagunt-rep-l-equip-junior-del-club-gimnastica-sagunt-com-a-reconeixement-als-seus-recents-exits-esportius/)